མི་རིགས་ཤིག་རྨོངས་གཉིད་ལས་དཀྲོག་མཁན་གྱི་སྐྱེ་བུ་དག་གིས་གནའ་སྲོལ་གྱི་རྒྱུན་འཛིན་མཁན་དག་གི་རྣ་བ་ལ་དུས་གཏན་དུ་འཇམ་པའི་སྐད་ཆ་ཤ་སྟག་བཤད་ནས་དཀྲོགས་པ་ཞིག་ད་བར་བྱུང་མྱོང་མེད།ཤ་ཚ་བའི་གཏམ་ལ་སྙན་པོ་མེད།ནད་མཁྲིས་པའི་སྨན་ལ་ཞིམ་པོ་མེད།ཅེས་པའི་གཏམ་དཔེ་ཞིག་ཀྱང་ཡོད།ལར་ནས་མི་སེམས་དཀྲུགས་པ་ཙམ་གྱིས་ངོ་རྒོལ་བྱ་འོས་པ་ཞིག་ཡིན་ན་ཁྲི་ཟུར་ཟམ་གདོང་རིན་པོ་ཆེ་ནས་དབུ་བྱས་ཏེ་སྤྱི་འཐུས་དོན་འགྲུབ་བཀྲ་ཤིས་ལགས་བར་གྱིས་སྐུ་ངོ་མང་པོས་ཀྱང་མི་སེམས་དཀྲུག་པའི་བཀའ་མོལ་གནང་ཡོད་པས་དེ་དག་ལ་ཡང་ངོ་རྒོལ་བྱ་འོས་སམ།